ரூம் உள்ளே நுழைந்தவுடன் தேவாலயத்தின் கூரை தென்படுகிறது, படுக்கையின் அருகே ஒரு கண்ணாடி ஜன்னலும், அதன் வெளியே ஒரு தேவதை கை கூப்பி தொழும் கண்ணாடி ஓவியமும் என்று அருமையாக இருந்தது அறை. சிறிய அறைதான் என்றாலும் நன்றாக இருந்தது. அறையின் இன்னொரு ஜன்னல் வழியாக பார்த்தபோது அந்த தேவாலயம் முழுமையாக தெரிந்தது. அன்று இரவு உறங்கி முடித்து, அடுத்த நாள் காலை உணவிற்கு கீழே சென்றால்..... தேவாலயத்தின் பிரேயர் பகுதிதான் உணவு உண்ணும் இடம். மிக மெதுவாக ஒலிக்கும் ஒரு இசையுடன், தட்டில் உணவுகள் கொண்டு வந்து அங்கு சிலுவையின் ஓவியம் முன்பு உட்க்கார்ந்து உண்பது என்பது மனதுக்கு ஆச்சர்யமாகவும், மகிழ்ச்சியாகவும் இருந்தது.